Apem

Apem yaiku panganan kang digawé saka glepung beras lan santen. Ing jaman biyèn, apem mung ana ing adicara-adicara tartamtu. Rasane apem mung ana siji yaiku legi saka gula. Jaman dhisik, apem mung ana ing adicara kendhuri sing wujudé conthong lan ésih dibuntel godhong. Adate masarakat Jawa apem dicethak nganggo conthongan godhong nangka. Ananging, saiki apem uwis ana ing ngendi-endi lan uwis akèh jinisé, ana sing rasa coklat, lan manéka rasa woh-wohan. Apem akèh kang didol ing toko panganan, pasar, utawa pusat olèh-olèh.

 Filosofi Apem 
Akeh sumber kang maneka njlentrehake asale kuwih siji iki. Nanging kang lumrah dipitayani ing masarakat yaiku apem kang asale saka basa Arab, kapethik saka tembung afwan utawa afuwwun kang ateges apura. Pramila, apem iki dadi sarana jejaluk pangapura marang sapadha manungsa utawa uga marang Gusti kang digawe lan diandumake nalika ana acara tartamtu.

Ing sadrunge wulan Ramadhan (Pasa) lan Sawal kanggo mapag wulan-wulan iki ing saperangan papan para warga padha nggawe utawa andum apem marang tangga teparo lan sadhereke.

 Cara gawé apem 
 Endhog 2 diublek bareng glepung beras seprapat kilo, ragi setengah pak, panili sebungkus, mertéga 2 sendhok kang wis dicuwèraké, gula, karo santen.
 Banjur dimenengake setengah jam supaya jladrenan iku rada ngembang.
 Banjur didadar ing cethakan. Yèn wernané wis rada coklat tegesé wis kudu dientas. 
 Apem wis bisa dipangan. Luwih énak dipangan nalika isih anget.

Kategori:Panganan